NaiveNeuron/SloPal huggingface dataset:
Gaborčáková, Soňa, poslankyňa NR SR (2017-10-12):
Tak som sa nahnevala, že som vás zabudla poprosiť o podporu návrhu zákona (povedané so smiechom), lebo žijem s tými ľuďmi, vidím to utrpenie, a keďže som tu, tak sa rozčúlim z toho, že, že jednoducho základné veci si neuvedomujeme, lebo sedíme a jeme možno iné veci, ako tí ľudia, ktorí sú vonku. Prosím o podporu. Ďakujem.
Číž, Miroslav, podpredseda NR SR (2015-12-03):
Kolegyne, kolegovia, pán Mičovský bol posledným poslancom písomne prihláseným do rozpravy do bodu interpelácie. Pýtam sa teraz, kto sa do bodu interpelácie hlási ústne? Pán poslanec Hraško, Fecko. Pán poslanec Hraško, pán poslanec Fecko. Uzatváram možnosť prihlásiť sa do bodu interpelácie. Slovo má pán poslanec Hraško a pripraví sa pán poslanec Fecko.
P. Hrušovský, predseda NR SR: (2005-10-25):
(Hlasovanie.) 131 prítomných, 81 za návrh, 22 proti, 28 sa zdržalo. Návrh zákona sme schválili do druhého čítania. Prosím ďalší návrh.
Turčanová, Andrea, poslankyňa NR SR (2024-01-09):
Ďakujem. Pani poslankyňa Nash sa dotkla humanizácie trestov. Už sme tu hovorili o zvyšovaní trestných sadzieb, znižovaní teda uložených, teda zvyšovaní, zvyšovaní súm a znižovaní trestov. Ja by som ale chcela uviesť jeden príklad. V súčasnom Trestnom zákone § 34 ods. 6 je tam pravidlo, že súd musí uložiť trest odňatia slobody pri trestnom čine so sadzbou prevyšujúcou, teda s hornou sadzbou prevyšujúcou päť rokov. Toto pravidlo v tejto novele je vypustené a tak pri sadzbách napríklad od päť do dvanásť rokov bude možné uložiť iba trest domáceho väzenia alebo peňažný trest. Myslím si, že to je príklad, ktorý hovorí za všetko. Ďakujem.
Danko, Andrej, predseda NR SR (2017-04-04):
Vážené pani poslankyne, vážení páni poslanci, pokračujeme v prerušenom rokovaní hlasovaním. Najskôr dávam hlasovať o návrhu uznesenia, ktorý podal poslanec Anton Hrnko, k Informácii podpredsedu vlády a ministra vnútra Slovenskej republiky o využívaní Letky Ministerstva vnútra Slovenskej republiky za obdobie rokov 2015 až 2017 . Prosím o kľud sále. Prezentujme sa a hlasujeme. (Hlasovanie) Prítomných 140 poslancov, za 92, proti 35, zdržalo sa 7, nehlasovali 6. Konštatujem, že Národná rada schválila navrhované uznesenie. Pokračujeme hlasovaním o bode 61 schváleného programu, ktorým je prvé čítanie o návrhu poslancov Gröhlinga, Jurzycu a Poliačika na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch (tlač 472). Spravodajcom je člen výboru pre vzdelávanie, vedu, mládež a šport poslanec Miroslav Sopko. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Branislava Gröhlinga, Eugena Jurzycu a Martina Poliačika na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 472.)
B. Bugár, podpredseda NR SR: (2004-11-02):
(Hlasovanie.) Prítomných 130 poslancov, za 66, proti 14, zdržalo sa 47, nehlasovali 3. Konštatujem, že návrh uznesenia pána poslanca Čaploviča sme schválili. Vážené panie poslankyne, vážení páni poslanci, chcem vás ešte raz informovať o tom, že ešte pred prestávkou, keď sme hlasovali, vypadlo hlasovanie. Výsledok som síce prečítal, ale hlasovacie zariadenie vôbec nezachytilo to hlasovanie. To znamená, že v zariadení ten výsledok nie je zachytený, a nielen menovite, lebo to by mi neprekážalo, keď hlasujeme skrutátormi, pán poslanec Cabaj, dobre viete, že mená tam nie sú, ale vôbec výsledok hlasovania nie je zachytený, preto pristúpime ešte raz k hlasovaniu. Pán poslanec Mikloško – procedurálny návrh. Ale procedurálny návrh sa začína podaním procedurálneho návrhu. Nech sa páči.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme o týchto návrhoch zo spoločnej správy s odporúčaním gestorského výboru neschváliť. (Hlasovanie.) Prítomných 137 poslancov, za 26, proti 69, zdržalo sa 42 poslancov. Konštatujem, že tieto body sme neschválili. Nech sa páči.
Mazurek, Milan, poslanec NR SR (2020-07-10):
Pán poslanec Šefčík, tak ako ja, aj naša politická strana sme vami mnohokrát kritizovaní a viete dobre, že tie naše politické vzťahy asi nie sú najlepšie, ale aj napriek tomu sa vám tu chcem poďakovať za toto vaše vystúpenie a som nesmierne rád, že zastávate takýto názor a že je tu v parlamente čoraz viac poslancov, ktorí si uvedomujú skutočnú hodnotu ľudského života a neberú to ako nejaký obchodný artikel, ako sme počuli zo strany práve predsedníčky zdravotníckeho výboru. No a z toho dôvodu ja úprimne verím a dúfam, že toto bude stále len ten prvý krok a že postupne prídeme k ďalším a ďalším návrhom a to, taktiež vy na základe svojho svedomia a presvedčenia podporíte ďalšie návrhy, ktoré sú v tomto pléne. Pretože tak ako to bolo mnohými povedané, aj ja som otec a od momentu, kedy sa mi to dieťa narodilo, a to určite potvrdíte aj vy a úplne všetci rodičia, som začal tú hodnotu ľudského života vnímať predsa len iným spôsobom. Dovtedy si to ten človek nedokáže uvedomiť až tak, ako keď to svoje dieťa vlastné v tých rukách naozaj má a uvedomuje si, že je zodpovedný za jeho život, za jeho budúcnosť a jednoducho, že je ochotný v tej danej chvíli urobiť naozaj čokoľvek, nech to stojí čokoľvek, robiť aj tri práce len preto, aby tomu dieťaťu mohol zabezpečiť normálny, bezpečný a šťastný život. A práve z tohto dôvodu ja vždy budem hlasovať za každý jeden návrh, ktorý zlepší túto problematiku, a verím tomu, že budete konať rovnako. Takže ešte raz vám veľmi pekne ďakujem.
Kollár, Boris, predseda NR SR (2020-09-16):
Ďakujem. Slovo má pán poslanec Taraba.
Paška, Pavol, predseda NR SR (2013-01-31):
Ďakujem pekne, pán minister. Poprosím pani poslankyňu Vaľovú, ktorá je určenou spravodajkyňou, aby podala informáciu.
Hrnčiar, Andrej, podpredseda NR SR (2018-05-23):
Pán poslanec Poliačik.
P. Hrušovský, podpredseda NR SR: (2002-05-21):
(Hlasovanie.) 110 prítomných, 109 za, 1 nehlasoval. Návrh sme schválili. Ďakujem, pán poslanec. Prosím teraz pána poslanca Pittnera, aby uvádzal hlasovania k prerokúvanému návrhu zákona o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v roku 1939. Pán poslanec Pittner. L. Pittner, poslanec: Vážený pán predsedajúci, dajte, prosím, hlasovať, že Národná rada sa uzniesla predložiť návrh zákona do druhého čítania.
Mamojka, Mojmír, poslanec NR SR (2014-11-09):
Ďakujem za slovo. Mnohí naši kolegovia vrátane mňa sme uznali, že ten dotyčný jedinec, ten tzv. Ego, ja tento typ muziky nemám rád, tam naozaj nepatrí. Nepatrí do žiadneho orgánu, ani nejak, iné chcem povedať, ani spolku rybárov, nechcem uraziť. Takisto sme aj uznali, a oprávnene, že schránkové a obdobné firmy naozaj sú hodne nedôveryhodné a nemá sa s nimi obchodovať. Ja len poukážem na význam obchodného mena. Má základy identifikačné a rozlišovací prvok, má reklamnú funkciu, antireklamu, ochrannú. A fyzické meno právnickej osoby a podnikateľa alebo meno, obchodné meno právnickej osoby alebo fyzickej, základným identifikačným prvkom je chránené obchodnoprávne, je chránené trestnoprávne, je chránené administratívnoprávne, pretože identifikuje a rozlišuje podnikateľský subjekt. To znamená, ako právnik tiež, pán kolega, čudujem sa vám, že si neoveríte, že koľko takýchto obchodných mien môže existovať. Hovorí sa, že ľudská fantázia nemá hraníc. Má. Obchodným právom sa zaoberám a sú desiatky Vega, Galaxií, zrejme aj Penta. Naozaj, treba si to overiť. To je všetko.
Grendel Gábor, podpredseda NR SR (2022-04-28):
Kolegovia, poprosím vás, neprekrikujte sa!
P. Hrušovský, podpredseda NR SR: (2002-05-29):
Pán spoločný spravodajca, keďže neboli podané žiadne pozmeňujúce návrhy, pýtam sa vás na stanovisko gestorského výboru k záverečnému hlasovaniu. Gestorský výbor odporúča predmetný návrh zákona, tak ako je predložený... P. Ošváth, poslanec: Gestorský výbor odporúča Národnej rade podľa § 79 ods. 4 písm. f) zákona o rokovacom poriadku po schválení návrhov uvedených v spoločnej správe návrh zákona ako celok schváliť.
Sulík, Richard, predseda NR SR (2011-05-26):
Pán poslanec Viskupič.
I. Šimko, minister obrany SR: (2002-12-12):
V tomto roku v súvislosti so zvýšením počtu nalietaných hodín bude celkový čas zaťaženia približne o 10 % vyšší. Podľa spracovateľov hlukovej štúdie problém nadmerného hluku v obci Badín nie je možné úplne vyriešiť. Platný právny poriadok však neumožňuje poskytovanie finančného odškodnenia alebo nejakých kompenzačných úľav pre obce zasiahnuté hlukom nad rámec hodnôt stanovených nariadením vlády Slovenskej republiky o ochrane zdravia pred hlukom a vibráciami č. 40/2002 Z. z. Rezort ministerstva obrany sa snaží prijať také opatrenia, ktoré na čo najnižšiu mieru obmedzia negatívne dôsledky prevádzky letiska Sliač na obyvateľstvo, pričom pri riešení tohto problému spolupracuje s dotknutými obcami. 25. júna tohto roku sa uskutočnilo stretnutie veliteľa vzdušných síl Armády Slovenskej republiky s primátormi miest a starostami obcí Zvolenskej kotliny zamerané na nadmernú hlukovú záťaž spôsobenú prevádzkou letiska Sliač. Veliteľ vzdušných síl prijal nasledujúce opatrenia na zníženie nadmernej hlučnosti alebo zmiernenie nadmernej hlučnosti. Posledné vzlety lietadiel uskutočňovať do 22.00 hodiny a posledné pristátia lietadiel do 23.00 hodiny. V prípade vykonávania letov vyššej techniky pilotáže nad letiskom Sliač vopred upovedomiť starostov okolitých obcí. Obmedzovať lety vyššej techniky pilotáže v popoludňajších a večerných hodinách. Treba však tiež pripomenúť, že napriek negatívnym dôsledkom spojených s prevádzkou letiska v Sliači prináša letisko pre svoje okolie aj niektoré pozitíva, napríklad podporu zamestnanosti a taktiež vytvára podmienky na rozvoj podnikania v regióne. Vážený pán poslanec, ja si uvedomujem, že toto je problém, ktorý je istým konfliktom dvoch rôznych záujmov, ktoré každý štát, pokiaľ chce zabezpečovať ochranu svojho vzdušného priestoru, tak riešiť musí. To znamená, že na jednej strane treba, aby sa lietalo. Na druhej strane treba robiť všetko pre to, aby tým čo najmenej trpelo obyvateľstvo. V krajine, ako je Slovensko, kde nemáme jednoducho letiská ďaleko od obývaných oblastí, nie je možné zrejme tento problém vyriešiť úplne.
P. Paška, predseda NR SR: (2006-08-04):
Ako prvý návrh prišiel návrh pána poslanca Cabaja vyradiť bod č. 1 z návrhu programu. Prezentujeme sa a hlasujeme. (Hlasovanie.) Prítomných 124, za 122, proti 2, nikto sa nezdržal, hlasovali všetci. Konštatujem, že sme vyradili návrh pána poslanca Tibora Cabaja z programu. Ako druhý navrhol pán poslanec Kondrót zmenu programu. Navrhol, aby sme hlasovali, aby sme doplnili program o návrh na odvolanie a voľbu prezidenta, viceprezidenta a ďalších členov Prezídia Fondu národného majetku Slovenskej republiky. Po druhé doplnili program o návrh na odvolanie a voľbu predsedu a ďalších členov Dozornej rady Fondu národného majetku Slovenskej republiky. A zároveň požiadal pán poslanec Kondrót Národnú radu, aby sme hlasovali podľa § 25 rokovacieho poriadku o skrátení lehoty na prerokovanie týchto návrhov. Zároveň navrhol, aby sme o prvom a druhom jeho návrhu hlasovali spoločne a o treťom samostatne. Budeme hlasovať o návrhu č. 1 a 2. Prezentujeme sa a hlasujeme. (Hlasovanie.) Prítomných 131, za 80, proti 41, zdržalo sa 10, hlasovali všetci prítomní. Konštatujem, že sme zaradili prvé dva návrhy do programu. Budeme teraz hlasovať o treťom návrhu – o skrátení lehoty na prerokovanie oboch návrhov. Prezentujeme sa a hlasujeme. (Hlasovanie.) Prítomných 132, za 81, proti 51, nezdržal sa nikto, hlasovali všetci. Konštatujem, že sme schválili návrh na doplnenie programu, tak ako ho predložil pán poslanec Kondrót. Budeme teraz hlasovať o programe 3. schôdze ako o celku so schválenými zmenami. Prezentujeme sa a hlasujeme. (Hlasovanie.) Prítomných 131, za 80, proti 22, zdržalo sa 29, hlasovali všetci prítomní. Konštatujem, že sme schválili program 3. schôdze s navrhnutými zmenami. Vážené pani poslankyne, vážení páni poslanci, pristúpime teraz k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov . Uvedený návrh zákona ste dostali ako tlač 26. Návrh na jeho pridelenie na prerokovanie výborom máte v mojom rozhodnutí č. 17. Poprosím teraz pána poslanca Maroša Kondróta, aby za skupinu poslancov návrh zákona uviedol.
Paška, Pavol, predseda NR SR (2012-12-06):
Ďakujem pekne, pán predseda vlády. Budeme pokračovať teraz otázkami, ktoré položili panie poslankyne a páni poslanci ministrom. Prvá je od pána poslanca Blahu a je pre pána podpredsedu vlády a ministra zahraničných vecí a európskych záležitostí, Miroslava Lajčáka a znie: „Ako hodnotíte čoraz častejšie sa objavujúce signály z Veľkej Británie, že Briti by mali vystúpiť z Európskej únie?“ Máte slovo, pán minister.
V. Veteška, podpredseda NR SR: (2006-04-19):
Vážené panie poslankyne, páni poslanci, vyhlasujem desaťminútovú prestávku. (Prestávka.) (Po prestávke.)
Laurenčík, Milan, podpredseda NR SR (2022-06-22):
Čo sa týka toho prvého procedurálneho návrhu, samozrejme, máte na to plné právo podľa § 35 ods. 4 na žiadosť dvoch poslaneckých klubov. Predpokladám, že pán predseda Kollár svoje slovo, ktoré dal, tak aj v tomto prípade platí. Takže tam tú prestávku vyhlásim na pätnásť minút, to znamená, že by sme hlasovali 11.15 h. Ale čo sa týka toho druhého, tam je to v rukách spravodajcu. Takže nemôžem vám vyhovieť v tejto veci. Vyhlasujem teda prestávku na poradu poslaneckých klubov. Hlasovať začneme 11.15 h. Ešte predtým budú, samozrejme, vyjadrenia predsedov poslaneckých klubov k hlasovaniu. (Prestávka.) (Zaznievanie gongu.)
M. Hort, podpredseda NR SR: (2008-05-14):
Konštatujem, že som do rozpravy nedostal žiadnu písomnú prihlášku. A preto sa pýtam, či sa chce niekto z prítomných pánov poslancov či paní poslankýň prihlásiť do rozpravy ústne. Pán poslanec Stanislav Kahanec. Končím možnosť prihlásiť sa do rozpravy. A dávam slovo pánovi poslancovi Stanislavovi Kahancovi.
P. Paška, predseda NR SR: (2009-06-25):
Pani poslankyňa Laššáková, nech sa páči.
Paška, Pavol, predseda NR SR (2013-05-23):
Hlasujeme. (Hlasovanie.) 141 prítomných, 80 za, 10 proti, 50 sa zdržalo, 1 nehlasoval. Schválili sme návrh novely zákona č. 124/2006 Z. z. o bezpečnosti a ochrane zdravia pri práci. Odhlasovali sme dva prerokované body. (Reakcie z pléna.) Pán poslanec Vašečka.
Pellegrini, Peter, predseda NR SR (2015-03-10):
Pán poslanec, v tomto sa riadim § 28 ods. 1, ktorý hovorí, že predsedovi Národnej rady, podpredsedom Národnej rady, prezidentovi Slovenskej republiky a členom vlády sa udelí slovo kedykoľvek o to požiadajú. (Potlesk.) Myslíte, že tým pádom ani ja ako predseda by som nemohol kedykoľvek tam vyjsť mimo body? Takže budeme pokračovať v zmysle rokovacieho poriadku, pán poslanec. Neuviedli ste žiadny procedurálny návrh. Zase ste vy porušili rokovací poriadok. (Hlasovanie o návrhu uznesenia k informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky .) Pán predseda mandátového a imunitného výboru predniesol návrh uznesenia Národnej rady. Dávam, prosím, o tomto návrhu uznesenia hlasovať. Prosím, prezentujme sa a hlasujme. (Hlasovanie.) Prítomných 131 poslancov, za hlasovalo 129, zdržali sa 2 poslanci. Konštatujem, že sme schválili uznesenie o nastúpení náhradníka na zaniknutý mandát poslanca Národnej rady. Teraz prosím pána Petra Gažiho, aby sa dostavil do rokovacej sály. Pristúpime k sľubu poslanca. Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím teraz pána Petra Gažiho, aby pristúpil pred rečnícke miesto a zložil Ústavou Slovenskej republiky predpísaný sľub. Poprosím teraz pani podpredsedníčku Národnej rady Slovenskej republiky Janu Laššákovú, aby prečítala text sľubu. Zároveň prosím prítomných, aby počas skladania sľubu stáli.
Hrnčiar, Andrej, podpredseda NR SR (2016-05-19):
Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Renáte Kaščákovej.
Zmajkovičová, Renáta, podpredsedníčka NR SR (2014-03-27):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny šestnásť otázok na predsedu vlády a na členov vlády sedemnásť otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície pána Ľubomíra Vážneho, ktorého prosím, aby oboznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
Grendel, Gábor, podpredseda NR SR (2021-02-24):
Pán poslanec Stančík s faktickou poznámkou.
Senko, Ján, poslanec NR SR (2018-09-14):
Ako spravodajca môžem skonštatovať korektnú diskusiu k tomuto návrhu zákona, v ktorom vystúpili dve panie poslankyne. A aj pod vplyvom ich argumentácií určite vznikne ďalšia diskusia, ktorá sa bude snažiť na tento alebo na túto problematiku reagovať v súvislosti s tým, že určite vzbudí pozornosť aj medzi subjektami, ktoré pôsobia vo sfére kultúry a sú financované z rozpočtu kapitoly ministerstva kultúry a zrejme aj pri hľadaní východísk pri zostavovaní rozpočtu bude mať k tomu čo povedať aj ministerstvo financií. V súvislosti s tým som preto rád, že touto problematikou sa bude zaoberať aj výbor pre financie a rozpočet, ako aj výbor pre vzdelanie, vedu, mládež a šport, a očakávam, že diskusia pred druhým čítaním prinesie ďalšie námety, ktoré pomôžu riešeniu tejto problematiky. Preto vrelo odporúčam, aby sme tento návrh posunuli do druhého čítania a hľadali záverečné znenie zákona tak, aby tejto problematike pomohol. Ďakujem za pozornosť.
Pčolinský, Peter, poslanec NR SR (2016-04-18):
Ďakujem za slovo. Pán predseda, mal by som procedurálny návrh. Navrhujem, aby každá schôdza Národnej rady Slovenskej republiky začala štátnou hymnou Slovenskej republiky. Myslím si, že s týmto návrhom by nemal mať žiaden z poslancov problém, nakoľko ide o prejav úcty voči jednému zo štátnych symbolov Slovenskej republiky. Prosím, aby ste dali o tomto návrhu hlasovať.
Szőllős, Ján, poslanec NR SR (2023-02-17):
Pán predseda, dajte, prosím, hlasovať o vrátenom zákone ako o celku bez odporúčania gestorského výboru.
Grendel, Gábor, podpredseda NR SR (2022-05-19):
Čiže mali by sme teraz pokračovať (reakcie z pléna). Dobre, takže pán spravodajca je už na mieste, kým príde pán navrhovateľ, prerušujem schôdzu na dve minúty. (Prestávka. Po prestávke zaznievanie gongu.)
B. Bugár, podpredseda NR SR: (2006-03-15):
Chcem vás ešte poprosiť, aby sme sa dohodli o postupe v procedúre hlasovania. Ja navrhujem, aby sme hlasovali dnes o prerokovaných bodoch o 11.00 a 17.00 hod., takisto aj vo štvrtok. A vzhľadom na to, že sme sa dohodli, že v piatok končíme o 14.00 hod., navrhujem, aby sme hlasovali o 13.00 hod. Je s tým všeobecný súhlas? (Súhlasná reakcia pléna.) Ďakujem pekne. Pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov (tlač 1478). Prosím teraz ministra zdravotníctva Slovenskej republiky Rudolfa Zajaca, aby návrh zákona uviedol. Nech sa páči. (Ruch v sále.) Páni poslanci, páni poslanci, prosím vás o pokoj. Chcete, aby som vyhlásil prestávku? Páni poslanci! Pán minister, nech sa páči.
Laššáková, Jana, podpredsedníčka NR SR (2013-03-25):
Na vystúpenie pána poslanca s faktickou poznámkou pán poslanec Osuský. Končím možnosť prihlásiť sa s faktickými poznámkami. Nech sa páči, pán poslanec.
M. Hort, podpredseda NR SR: (2009-02-04):
Otváram všeobecnú rozpravu. Konštatujem, že ani pri tomto zákone som nedostal žiadnu písomnú prihlášku do rozpravy. Preto sa pýtam, kto sa chce do rozpravy prihlásiť ústne. Konštatujem, že nikto. Preto vyhlasujem všeobecnú rozpravu za skončenú. A prerušujem rokovanie o tomto bode programu. A teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 256/1998 Z. z. o ochrane svedka a o zmene a doplnení niektorých zákonov v znení neskorších predpisov . Vládny návrh zákona je pod tlačou 892, návrh na jeho pridelenie na prerokovanie výborom je v rozhodnutí č. 919. Pán podpredseda vlády a minister vnútra pán Kaliňák, uveďte aj tento vládny návrh zákona. Nech sa páči.
Danko, Andrej, predseda NR SR (2017-05-12):
Dostal som svoje tomtom. Vážení poslanci, zvolávam poslanecké grémium z hľadiska potreby. Ospravedlňujem sa, pán poslanec, ale situácia v Národnej rade z hľadiska spracovania listových zásielok je veľmi vážna, aj z hľadiska bezpečnosti Národnej rady narušením e-mailovej komunikácie a vzhľadom na ohrozenie bezpečnosti poslancov. Pri spracovaní listových zásielok a hromadení nespracovaných listových zásielok je treba, aby poslanci sa ujednotili na postupe, ktorý bude akceptovateľný pre každého, ale kde bude aj rešpektovaná profesionalita zamestnancov Národnej rady. Ďakujem. Takže zvolávam poslanecké grémium za účelom vyriešenie tohto problému. Ďakujem. (Prerušenie rokovania kvôli zasadnutiu poslaneckého grémia.) (Pokračovanie rokovania po poslaneckom grémiu.)
Jurinová, Erika, podpredsedníčka NR SR (2013-01-29):
Ďakujem. Tým sme vyčerpali všetkých poslancov, ktorí sa prihlásili písomne do rozpravy. Pýtam sa, kto sa chce prihlásiť do rozpravy ústne? Uzatváram možnosť prihlásiť sa. Nech sa páči, pán poslanec Matovič.
Glváč, Martin, podpredseda NR SR (2018-09-19):
Pán poslanec Kresák, nech sa páči.
Figeľ, Ján, podpredseda NR SR (2012-10-29):
Pán Poliačik, nech sa páči.
Tkáčová, Jarmila, poslankyňa NR SR (2011-07-12):
Áno, schválili sme všetky návrhy zo spoločnej správy. Ako prvý v rozprave vystúpil pán poslanec Sidor, ktorý predniesol jeden pozmeňujúci návrh. Prosím, dajte o ňom hlasovať.
Mizík, Stanislav, poslanec NR SR (2018-06-21):
Ďakujem za slovo. Pozorne sledujem túto úžasnú debatu o tzv. verejnoprávnej televízii. Preto hovorím o tzv. verejnoprávnosti, pretože tá verejnoprávnosť bola vždy, je a bude len chiméra. Vždy to bola televízia, ktorá bola pod nejakými politickými tlakmi. Vždy tam prenikol akcent subjektívnosti. Relácie boli obyčajne nevyvážené, napríklad čo sa týka rovnosti príležitostí pre politické subjekty. No a keď do televízie prenikli elementy ako Hanzelová a jej komplici, či Havran, tak to je už čierny humor či tragédia. Aj pri najlepšej snahe sa dá len priblížiť ku tej, k tomu bodu, ktorý sa dá nazvať objektívnosť. Ďakujem za slovo.
Mikloš, Ivan, poslanec NR SR (2012-06-21):
Áno, ďakujem, začnem tých najdôležitejším asi, čo sa bilo viackrát, pán poslanec Mičovský to tam hovoril aj viacej z vás, že aké teda sú tie náklady, keď hovorím, že sú nevyčísliteľné. Istý odhad sa dá urobiť, urobili odhad niektorí bankoví analytici, ktorí odhadujú, že krach eurozóny by mohol znamenať v prípade Nemecka pokles o 10 až 20 percent HDP. Náklady vo výške 10 až 20 percent HDP v priebehu niekoľkých rokov, v prípade menších krajín ako je Slovensko dokonca 30 – 40 percent. Pripomeniem vám, že štvorpercentný pokles HDP v roku 2009 znamenal na Slovensku 140 tis. nových nezamestnaných. Ďalší dôkaz mi nepriamo poskytol pán Sulík. Rišo Sulík v jeho reakcii, keď povedal, že čo by sa stalo, nič by sa nestalo, že však napríklad Estónsko to chce len preto, lebo Rusko. Ale, sám potvrdil, že geopolitika je v tomto veľmi dôležitá. Áno, áno, máš pravdu, Estónsko aj preto, že Rusko. A my čo? My sme väčší, silnejší, sme na západnej pologuli alebo čo? Čiže z tohto pohľadu aj preto sú mnohé veci nevyčísliteľné, že ťažko vyčíslite geopolitické riziká, ktoré by vyplývali z toho, že Slovensko by jednoducho z tohto priestoru bolo vypudené. To sú nevyčísliteľné náklady, ale s jasným znamienkom, s jasným mínusovým znamienkom. A pani poslankyňa Mezenská, ak dovolíte, vy hovoríte že alternatívy sú, lebo vy by ste vedeli, ako použiť tie peniaze. Ale veď predsa sa bavíme o úplne iných veciach. Bavíme sa o alternatíve voči riešeniu akútnej situácie z hľadiska udržania eurozóny. A nie o tom, či by sme vedeli minúť peniaze. To by sme sa rýchlo dohodli. Ako minúť peniaze. A už len uzavriem. Pán poslanec Viskupič, pravidlá boli porušované. Áno. A na tom sa zhodnime, že do budúcna aj zmenou mechanizmu schvaľovania napríklad tu v parlamente budeme dohliadať oveľa tvrdšie na to, aby už neboli porušované.
P. Hrušovský, predseda NR SR: (2004-03-04):
K. Ondriaš, poslanec: Pán minister, musím povedať, že s vami nesúhlasím. Keby ste tvrdili, že navýšenie v počte študentov je dôvodom spoplatnenia školstva, tak by som vám musel pripomenúť, že na Slovensku od roku 1948 stúpol počet študentov desaťkrát a školstvo sa nespoplatnilo. Takisto to bolo aj v krajinách Európy, pokiaľ nedošlo k určitému typu globalizácie a liberalizmu. Ďakujem, nemám ďalšiu otázku.
Mazurek, Milan, poslanec NR SR (2018-03-26):
Pán poslanec Klus, je skoro štvrť na desať večer a ja vidím, že na Slovenskej arabskej strane sa to dosť vážne podpisuje, tá únava, a to vaše vystúpenie, to bolo jednoznačne dôkazom toho, o čom tu teraz hovorím. Ja vážne obdivujem vás, pána Poliačika, pána Osuského, Dostála a všetkých týchto vojnových štváčov, ako hrdo tu proste propagujete myšlienku novej brutálnej studenej vojny, jednoducho vyhostíme ruských diplomatov, vyhostíme všetkých ruských špiónov, veď ja, pán Klus, presne viem, kto sú tí ruskí špióni, poďme s nimi preč. Ale ja sa vás chcem opýtať všetkých v tej Slovenskej arabskej strane, ktorá je tak neskutočne protislovenská, že to už nie je možné, či by ste išli potom, keby táto studená vojna, po ktorej tak bažíte, ktorú tak veľmi chcete vyvolať, či by ste išli do otvoreného vojenského konfliktu vy, pán Klus, či by ste si prehodili cez seba samopal a obliekli si maskáče a išli do vojenského konfliktu s Ruskou federáciou, keď ste teraz spoza pléna taký hrdina ako ešte nikto? Pretože naozaj štvanie do vojny, to je dnes jednoducho niečo neuveriteľné! Opakujem, už nech je čokoľvek, kým nemáte relevantné dôkazy, tak takto sa správať, proste takto sa pchať do zadku Spojeným štátom americkým, to je neuveriteľné! Ja stále hľadám v tom nejakú logiku, ale keď boli prezidentské voľby v Ruskej federácii a Vladimír Putin urobil týždeň pred voľbami takýto ťah, tak to mu naozaj gratulujem. To by bol ešte ďaleko hlúpejší, než by si ktokoľvek vedel len predstaviť.
Paška, Pavol, predseda NR SR (2013-01-30):
Dámy a páni, budeme pokračovať v rokovaní rozpravou o vládnom návrhu zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z. a o zmene a doplnení zákona č. 326/2005 Z. z. o lesoch v znení neskorších predpisov . Poprosím pána ministra Ľubomíra Jahnátka a pána spravodajcu, aby zaujali svoje miesta. Do rozpravy je prihlásený ešte pán poslanec Simon. Máte slovo.
B. Bugár, podpredseda NR SR: (2002-05-17):
(Hlasovanie.) Prítomných 93 poslancov, za návrh hlasovalo 91, zdržal sa 1, nehlasoval 1. Konštatujem, že spomínané body zo spoločnej správy boli schválené.
Tomanová, Viera, poslankyňa NR SR (2012-06-29):
Ďakujem pekne. V prvom rade, pani Nicholsonová, si vyprosím ešte raz povedať, že Tomanovej sociálne podniky, vaše sociálne podniky. Mohla by som hovoriť Radičovej, Kaníkove sociálne podniky, ktorí ich dávali do Operačného programu Zamestnanosť a sociálna inklúzia. V opačnom prípade mi budete musieť dokázať, že čo len nitka z tých sociálnych podnikov je moja. Naviac pripomeniem, že 25. októbra minulého roka Európska komisia prijala opatrenia a dnes sú už hotové dve nariadenia, ktoré boli v pripomienkovom konaní k sociálnym podnikom, podporuje sociálne podniky, čuduj sa svete, zvolila obdobný model, ako má Slovenská republika, financovania sociálnych podnikov. Každý štvrtý vznikajúci sociálny, štvrtý podnik vznikajúci v Európskej únii je sociálny, vo Fínsku dokonca každý tretí a pracuje v nich viac ako 11 mil. zamestnancov. Takže, prosím, nedehonestujte tento nástroj. Ďalšia vec, ak idete s motiváciou a podmieňujete príspevky na hmotnej núdzi motiváciou, aktivizáciou, musíte mať peniaze na ich aktivizáciu. Vy ste do rozpočtu pre tento rok nedali na aktivizáciu ani cent. Je tam 5 900-tisíc eur a to je v súvislosti s investičnými stimulmi. Takže prosím, z čoho to chcete financovať? To je jedna vec. A druhá vec, pani Nicholsonová, v každom prípade si treba uvedomiť, že pokiaľ nevytvoríte a nebudete riešiť nezamestnanosť, a vy ste ju dva roky prakticky neriešili, nebudete mať riešenú pomoc v hmotnej núdzi a nebudete mať znižované dávky a nebude mať riešený ani sociálny systém, pokiaľ ide o poistný sociálny systém. Pretože aj tu, dá sa povedať, že zamestnanosť je svojím spôsobom určitý lekár, ktorý pomáha liečiť tieto dva problémy. (Potlesk.)
B. Bugár, podpredseda NR SR: (2002-03-14):
Nech sa páči, pani spravodajkyňa, môžete uviesť prvé hlasovanie.
V. Veteška, podpredseda NR SR: (2006-02-07):
S. Zubo, poslanec: Vážení kolegovia, vážené kolegyne, ja si myslím, že pán Ďaďo dostatočne vyčíslil všetky chyby, nedostatky, omyly pána ministra. V tomto smere každé slovo by bolo zbytočné alebo opakované. Ale ja si kladiem otázku hneď na začiatku, keď pán minister začal robiť reformy, položil si on otázku, pre koho tie reformy ide robiť? Alebo ich robil už vedome pre určité finančné skupiny, pod kontrolu ktorých chcel celé zdravotníctvo dostať? Bral on ohľad na sociálne odkázanejšie vrstvy obyvateľstva? Na nezamestnaných? Na tých, ktorí nemajú možnosť zabezpečiť si zdravotnú starostlivosť? Keď zavádzal tú liekovú politiku, ktorú zavádzal, kto a na základe čoho rozhodoval, na ktoré choroby lieky budú spoplatnené 50 %, na ktoré 10 % a na ktoré inými percentami? Kto rozhodoval o tom, ktorá choroba je pre príslušného občana viac závažná a iná choroba menej závažná? Ja si myslím, že absolútne to sociálne cítenie u pána ministra chýbalo. Nebral ohľad na občanov Slovenska, ale šlo mu skutočne len o záujmy jednotlivých finančných skupín.
V. Veteška, podpredseda NR SR: (2005-05-11):
D. Podracká, poslankyňa: Ďakujem za slovo, pán predsedajúci. Pán poslanec Mikloško, povedali ste, že Európa je silná nie v jednote, ale vo svojich kultúrach. Ale v čom je sila týchto kultúr a v čom je ich slabosť? Chcem upozorniť na celkom novú skutočnosť, ktorú si možno ani celkom neuvedomujeme. Vo svete pribúda terorizmus a je to aj v oblasti kultúry a na kultúre. Uvediem dva príklady za všetko. V októbri 2002 moskovské divadlo Dubrovka. V ten večer prišlo do divadla okolo 700 ľudí. Prišli sa pozrieť na najúspešnejší seriál sezóny „Nord Ost“, spevohru o vojenskej službe z čias stalinizmu. Na začiatku druhého dejstva vtrhlo do sály 40-členné čečenské komando pod vedením Movsara Barajeva a Čečenci takýmto spôsobom, cez útok na kultúru, chceli vyjednávať o ukončení konfliktu v kaukazskej republike, boli obložení trhavinami a samopalmi a z divákov kultúrneho predstavenia si urobili rukojemníkov. Po 57 hodinách špeciálne jednotky ministerstva vnútra teroristov zneškodnili použitím nervového plynu, ale 129 divákov kultúrneho predstavenia neprežilo. Druhá rukojemnícka dráma sa odohrala o niekoľko mesiacov neskôr v Beslane na pôde školy. Hovorím o tom preto, že teroristi si vybrali štátne znaky, kultúru a vzdelanosť ako objekty, kde robili teroristické akcie. Nazdávam sa a som presvedčená, že aj na to nám bude v budúcnosti dobrá Európska únia, aby sme dokázali ubrániť sa aj tam, kde na to nemáme sami dostatok vlastných síl a iba sama kultúra nám na to nestačí. V tom, myslím, že je sila, ale zároveň slabosť kultúry bez tohto Európskeho spoločenstva. Ďakujem.
M. Hort, poslanec: (2002-07-10):
J. Migaš, predseda NR SR: Panie poslankyne, páni poslanci, budeme hlasovať najprv o návrhu pána poslanca Krajčiho, aby sme nepokračovali v rokovaní o tomto návrhu zákona. Prezentujme sa a hlasujme o tomto návrhu. Hlasujeme. (Hlasovanie.) Prítomných je 97 poslancov, za 33, proti 46, zdržalo sa 17, nehlasoval 1. Tento návrh pána poslanca Krajčiho sme neschválili. Panie poslankyne, páni poslanci, teraz, nech sa páči, predneste pozmeňujúce návrhy za spravodajcu a Národná rada o nich bude hlasovať. Nech sa páči.
Laurenčík, Milan, podpredseda NR SR (2022-03-24):
S faktickou poznámkou vystúpi pán poslanec Tomáš Valášek. Nech sa páči.
Zelník, Štefan, poslanec NR SR (2018-09-13):
Ďakujem pekne za slovo. Ja len chcem doplniť, pán spravodajca, že tu nebola že najskôr kompetencia, potom bolo vzdelávanie. Predsa aj samotná hlavná odborníčka pre ošetrovateľstvo konštatovala na výbore pre zdravotníctvo, že zdravotnícky asistent bol prevzdelávaný, teda bol vzdelávaný viac, ako mal kompetencie, preto potom nastupovali rozšírené kompetencie. A po ďalšie, prosím vás, veď nerobme z tých lekárov a z tých sestier nejakých proste ľudí, ktorí; je to partnerský vzťah. Veď ten lekár, keď má dobrú sestru, nie, nevymení, nie preto, že by mohol si tam dať praktickú sestru a zaplatiť menej, veď mnohokrát, keď lekár odchádza na iné pracovisko, tak odchádza s ním aj sestra, to sú takéto vzťahy. Čiže hovoriť o tom, že budeme teraz meniť praktické sestry za zdravotné sestry len preto, aby sme ušetrili, veď to je absolútny nezmysel. Kolega Marek, ty by si vymenil svoju sestru len preto, že by si mal inú za menej peňazí? Verím, že nie, a ja takisto nie. Ďakujem.
Vons, Peter, poslanec NR SR (2023-03-28):
Teraz pristúpime k hlasovaniu o pozmeňujúcich návrhoch z rozpravy. Pán predseda, dajte, prosím, hlasovať o pozmeňujúcom návrhu poslanca Karok... Karola Galeka.
Procházka, Radoslav, poslanec NR SR (2010-09-09):
Ďakujem, pán predsedajúci. Prosím, dajte hlasovať o uznesení Národnej rady Slovenskej republiky v tomto znení: „Národná rada Slovenskej republiky schvaľuje volebný poriadok o voľbe kandidáta na vymenovanie za generálneho prokurátora Slovenskej republiky a o odvolávaní generálneho prokurátora Slovenskej republiky.“
Kyselica, Lukáš, poslanec NR SR (2022-10-05):
Ja budem reagovať na pána Pročka. Vlastne chcem, aby ešte raz tu v sále zaznelo. Že prečo je ten zákon potrebný. A to nie je z mojich úst. To je z úst ministerky Kolíkovej, resp. z papiera, ktorý nám predložili ohľadom pripomienok k jednej novele alebo teda k novele tohto zákona, alebo čo nám pripomienkovali náš návrh zákona. Ale v sumáre ide o to, že sami napísali ako gestorské ministerstvo, že čo sa týka nakladania s verejným majetkom a konkrétnych povinností príslušných subjektov pri správe verejného majetku, že toto porušenie týchto pravidiel je sankcionované. Avšak sankcia je ukladaná zväčša subjektu, v ktorom došlo k porušeniu zákonnej povinnosti a nie osôb, ktoré majú priamu rozhodovaciu právomoc v tomto smere, okrem zákona o štátnom podniku. Aktuálna právna úprava však neobsahuje jednotný štandard hmotnej zodpovednosti osôb s priamymi rozhodovacími právomocami v súvislosti s nakladaním s verejným majetkom a jeho správou. Neexistuje všeobecná právna úprava povinnosti týchto osôb konať pri výkone svojich právomocí s odbornou starostlivosťou a právna úprava sankcionovania porušenia tejto povinnosti okrem trestnoprávnej. A tá je ultima ratio. Teda prostriedky občianskeho obchodného práva by sa mali predovšetkým riešiť v týchto konaniach a trestné právo by malo nastúpiť ako ultima ratio, až ako posledné. Ďakujem. Budem rád, ak budú ďalšie debaty ohľadom tohto zákona, či už v druhom čítaní, alebo na novom zákone. Ďakujem.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme. (Hlasovanie.) Prítomných 148 poslancov, za návrh 5, proti 10, zdržalo sa 74 poslancov, nehlasovalo 59. Konštatujem, že tento návrh nebol schválený.
Laurenčík, Milan, podpredseda NR SR (2022-02-23):
Pán poslanec Ľubomír Vážny s faktickou poznámkou.
Ferenčák, Ján, poslanec NR SR (2022-04-27):
Chcem požiadať o hlasovanie keď tak samostatne.
Bugár Béla, podpredseda NR SR (2017-05-09):
Nech sa páči, prezentujme sa a hlasujme o tomto návrhu, prerokovať návrh vo výboroch a v určených lehotách. (Hlasovanie.) Prítomných 135, za 133, nehlasovali 2. Konštatujem, že návrh sme odsúhlasili. Teraz pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní (tlač 512). Pani poslankyňa Magdaléna Kuciaňová, ako spravodajkyňa výboru, nech sa páči, máte slovo. (Ruch v sále.) Páni poslanci! (Hlasovanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov , tlač 512).
Osuský, Peter, poslanec NR SR (2010-12-10):
Ďakujem pekne. Rád by som poďakoval kolegovi Froncovi za možno z hľadiska obsahu marginálne, ale veľmi trefné a dobré vyjadrenia. Nechcem, aby sme tu s Martinom vyzerali ako nejakí staromilní dedkovia, ale mne napadá, akokoľvek celý život nerád nosím kravatu, keď vidím v parlamente kolegov bez kravaty, že by som mal zvolať: „O tempora! O mores!“ Nezdá sa mi, že to je dobrá cesta, tak ako sa mi rovnako nezdá dobrá cesta iná marginália z jeho vystúpenia, keď hovoril o obohacovaní slovenčiny nezmyselnými cudzorodými slovami. Sám ako lekár môžem povedať, že som zdesený z toho, že čím ďalej viacej sa dozvedám, že pacient so psoriázou alebo dievčina s akné nie sú liečení, ale manažovaní. Proste dnes nie je liečba psoriázy, ale manažment psoriázy. S dovolením, sa mi otvára nožík vo vrecku, keď počujem takéto obohacujúce prvky, čo ovšem nijako nesúvisí s tým, že by som snáď chcel poprieť existenčný význam angličtiny pre budúcnosť vzdelaných mladých ľudí, ale pre ktorých nebude ani ich rodný jazyk prekážkou. A toľko len teda k tomu, že som hovoril o jazykovej neschopnosti pochopiť text. A akokoľvek sme v priemernej polohe v PISA-nskej štúdii v porovnaní s OECD, jednoducho ak je celkový stav chápania nízky, tak byť v ňom v priemere je alarmujúce. A mám pocit, že mladá generácia, a opäť je to možno trápne dedkovstvo, chápe, číta a zaujíma sa o tento spôsobom obohacovania svojich hláv oveľa menej ako naša a tie jej výsledky sú presne v tomto. Nemyslím si, že by tri štvrtiny mojich spolužiakov zo základnej školy nedokázali pochopiť a akceptovať obsah nejakého textu.
P. Hrušovský, predseda NR SR: (2004-05-13):
Teraz poprosím pána poslanca Jasovského, ktorého poveril gestorský výbor, aby bol spoločným spravodajcom pri prerokúvaní vládneho návrhu zákona o transformácii Slovenskej pošty, aby informoval Národnú radu o výsledku prerokúvania návrhu zákona vo výboroch, ako aj o stanovisku a odporúčaní gestorského výboru. Pán poslanec, máte slovo.
D. Lipšic, podpredseda vlády SR, minister spravodlivosti SR: (2003-10-28):
Pri príprave návrhu zákona vychádzal predkladateľ - vláda Slovenskej republiky - z ustanovení medzinárodných dohovorov, ktorými je Slovenská republika viazaná, predovšetkým však prihliadal na úpravu ochrany označení pôvodu výrobkov v rámci komunitárneho práva. Návrh zákona je prispôsobený uvedenému právnemu aktu, konkrétne nariadeniu Rady zo 14. júla 1992 o ochrane zemepisných označení a označení pôvodu poľnohospodárskych výrobkov alebo potravín s cieľom vytvorenia podmienok na bezchybné fungovanie komunitárneho režimu ochranných označení pôvodu výrobkov a zemepisných označení aj pre komunitárnym právom vymedzené poľnohospodárske výrobky a potraviny pochádzajúce zo Slovenskej republiky. Vládny návrh zákona bol prerokovaný v štyroch výboroch Národnej rady, pričom ako gestorský výbor bol určený výbor pre hospodárstvo, privatizáciu a podnikanie. Výbory odporúčajú schváliť predložený návrh zákona s nepatrnými zmenami a doplnkami. Navrhnuté systémové zmeny sledujú lepšiu prehľadnosť a aplikovateľnosť ustanovení, terminologické zosúladenie s dikciou nariadenia Rady č. 2081/92, precizovanie znenia, odstránenie nevykonateľnej požiadavky pôvodného znenia spočívajúcej v odstránení nedostatkov návrhov na zrušenie zápisu podľa všeobecných predpisov o správnom konaní, precizovanie vývoja od Európskych spoločenstiev k Európskej únii, spresnenie názvu úradného vestníka, v ktorom sú zverejňované právne predpisy vydávané v Európskej únii, a odstránenie kontradiktórnosti niektorých ustanovení návrhu zákona. Pretože navrhované pozmeňujúce a doplňujúce návrhy výborov nenarúšajú pôvodnú filozofiu a zmysel návrhu zákona, nemám voči nim pripomienky a vyjadrujem s nimi súhlas. Ďakujem, pani podpredsedníčka. Z. Martináková, podpredsedníčka NR SR: Ďakujem, pán minister. Dávam slovo spoločnému spravodajcovi z výboru pre hospodárstvo, privatizáciu a podnikanie, pánovi poslancovi Ľubomírovi Vážnemu, aby informoval Národnú radu o výsledku rokovania o tomto návrhu zákona vo výboroch a aby odôvodnil návrh a stanovisko gestorského výboru.
Ďuriš Nicholsonová, Lucia, podpredsedníčka NR SR (2019-06-21):
Pán poslanec Galek, nech sa páči.
Karas, Daniel, poslanec NR SR (2023-12-06):
Pán predseda, dajte, prosím, hlasovať o tom, že Národná rada SR prerokuje uvedený vládny návrh, tlač 97, v skrátenom legislatívnom konaní.
Paška, Pavol, predseda NR SR (2013-10-18):
(Hlasovanie.) 138 prítomných, 78 za, 46 proti, 14 sa zdržali. Schválili sme novelu Obchodného zákonníka. Pán poslanec Martvoň uvedie v druhom čítaní hlasovanie o zákone č. 4 o Zbore väzenskej a justičnej stráže. (Hlasovanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov , tlač 654.)
Kašper, Igor, poslanec NR SR (2020-07-24):
Ja som sa trochu aj spotil, ako som tu sedel pri tom vystúpení, a to už je čo povedať v túto hodinu, a sľubujem, že vzhľadom na tú energiu, ktorá išla z vás, že začnem aj ja viac chodiť do posilňovne a budem si od vás asi súkromne pýtať recept na tú kávu, ktorú ste si dali pred týmto vystúpením, musela byť teda riadne silná. A zareagujem len na jednu, len na jedno klamstvo, ktoré ste povedali, že táto vláda zariadila deficit 12 mld. Vy veľmi dobre viete, že to tak nie je, že to nezariadila táto vláda, ale zariadila to proste vyššia moc, ktorá je tu a ktorá zasiahla celý svet. Tak vás poprosím nabudúce, aj keď bude takáto nočná hodina, aby ste neklamali. Ďakujem.
Šeliga, Juraj, podpredseda NR SR (2020-11-26):
Ďakujem pekne, pán minister. Teraz poprosím pani poslankyňu Drábikovú ako spravodajkyňu z gestorského výboru pre sociálne veci a rodinu, aby nás informovala o stanovisku a výsledku rokovania vo výbore.
Glváč, Martin, podpredseda NR SR (2017-11-28):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Milanovi Mojšovi, nech sa páči. (Krátka pauza pre neprítomnosť spravodajcu v rokovacej sále.) Skúsime dať minútovú prestávku a nájdeme pána poslanca Mojša. (Krátka prestávka.) (Po prestávke.)
Blaha, Ľuboš, podpredseda NR SR (2024-05-02):
Ďakujem pekne, pani ministerka. Pán poslanec Stachura má doplňujúcu otázku, nech sa páči.
Šimečka, Michal, podpredseda NR SR (2024-01-24):
Ďakujem veľmi pekne. Pani poslankyňa Kalmárová.
Sulík, Richard, predseda NR SR (2011-03-31):
Ďakujem. Pán poslanec Přidal.
Gašpar, Tibor, podpredseda NR SR (2024-10-23):
Ďalším poslancom ústne prihláseným do rozpravy je pán poslanec Galko, odovzdávam mu slovo. Po ňom pani poslankyňa Plevíková.
Mezenská, Helena, poslankyňa NR SR (2014-06-06):
Pán predseda, dajte, prosím, hlasovať o postúpení tohto zákona do druhého čítania.
Jarjabek, Dušan, poslanec NR SR (2020-11-24):
Pani ministerka, úplne trápne a zbytočne politicky útočíte. Politicky útočí v takomto odbornom prípade ten, ktorý nemá argumenty, a že ich vy nemáte, to ste práve teraz docielili a práve teraz ste ukázali všetkým, že tie argumenty nemáte. To je všetko. Prestaňte politicky útočiť! Ja som sa neznížil vo svojej poznámke na to, aby som na vás začal politicky útočiť, hoci by som mohol, pani ministerka. Nerobím to, lebo by to bolo trápne. A nebudem sa v tejto chvíli po vás opakovať.
Viskupič, Marián, poslanec NR SR (2021-05-04):
Pán predsedajúci, keďže sme odhlasovali všetky podané pozmeňujúce a doplňujúce návrhy, dajte hlasovať o tom, že prerokovaný návrh zákona prerokujeme v treťom čítaní ihneď.
Figeľ, Ján, podpredseda NR SR (2013-12-10):
Ďalším rečníkom prihláseným do rozpravy je Ľubomír Petrák. Nech sa páči.
Přidal, Alojz, poslanec NR SR (2015-03-19):
Pán predseda, dajte hlasovať o postúpení daného návrhu do druhého čítania.
Fecko, Martin, poslanec NR SR (2019-02-06):
Ďakujem pekne. Pani kolegyňa, tiež by som chcel asi sa opýtať predkladateľa, že jak si ty spomínala, že vlastne čo bol ten impulz. To znamená, že v tých územiach, kde sa prirodzene kumulovala voda a v chránených územiach doteraz mali nejaké obmedzenia tie obce, aby mohli z environfondu niečo čerpať? Pretože teraz my ich tu vypichli, vyslovene ako keby to bolo územie, ktoré doteraz bolo hendikepované, tak mi to z toho vychádza. Tak sa pýtam, že prečo možnože aj iné kritériá, teraz ma narýchlo nenapadajú aké, by mohli byť, aby sa aj ďalšie obce, ktoré možno sú v nejakom inom režime, ja neviem, možno nejaký vojenský priestor, teraz si vymyslím, hej, napríklad vojenský obvod Javorina, ktorý bol zrušený, a kde má tiež možnože nejaké tie environzáťaže, tak prečo napríklad títo by nemohli z toho environfondu špeciálne byť podporení cez nejaké projekty ako tie záťaže zlikvidovať? Takže zdá sa mi, že je to. A tých päť obcí, kde bol ten limit? Prečo to neni sedem? Prečo to nie sú dve? A tých päť obcí kto určil, aká komisia? Lebo to sú také nezodpovedané otázky, ktoré dúfam, že v druhom čítaní alebo aj teraz pán predkladateľ zodpovie. Takže ďakujem, toľko z mojej strany zatiaľ.
Urban, Miroslav, poslanec NR SR (2021-05-12):
Ďakujem za slovo. Keď to môže fungovať vo Fínsku, tak človek by si povedal, že by to mohlo fungovať snáď aj na Slovensku. No, bohužiaľ, Slovensko skôr mentálne patrí k Balkánu alebo k dákym východoeurópskym krajinám ako k nejakému škandinávskemu sociálnemu čestnému mysleniu. Bohužiaľ. Treba si uvedomiť, že do politiky by mali vstupovať ľudia, ktorí nie sú príliš bohatí. Tí, ktorí sú naviazaní na oligarchov a títo ľudia sú úplatní, ale na druhej strane v politike nemajú čo robiť ľudia, ktorí nič nevlastnia alebo majetok prepíšu celý na svoju manželku. To sú absurdnosti Slovenska. Hmotná zodpovednosť je určite akceptovateľná. Dúfam, že k tomuto zákonu skôr či neskôr príde a príde k prijatiu tohto zákona. Ak nie teraz, tak ja si myslím, že vplyvom tlaku spoločnosti na politikov tento zákon raz prijatý určite bude. Ďakujem.
Bugár, Béla, podpredseda NR SR (2019-10-28):
Prezentujme sa a hlasujme. (Hlasovanie.) Prítomných 132, za 35, proti 63, zdržalo sa 31 poslancov, 3 nehlasovali. Konštatujem, že pozmeňujúci návrh pána poslanca Baláža nebol schválený. Ďalej.
Podmanický, Ján, poslanec NR SR (2013-04-16):
Ďakujem pekne za slovo. Vážený pán predseda Národnej rady, vážení členovia vlády, vážené panie poslankyne, páni poslanci, dovoľte mi predniesť informáciu o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k prehlbujúcej sa nezamestnanosti na Slovensku a k zhoršeniu podmienok pre tvorbu pracovných miest na Slovensku (tlač 461) vo Výbore Národnej rady Slovenskej republiky pre sociálne veci. Predseda Národnej rady Slovenskej republiky rozhodnutím č. 430 z 11. apríla 2013 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k prehlbujúcej sa nezamestnanosti na Slovensku a k zhoršeniu podmienok pre tvorbu pracovných miest na Slovensku (tlač 461) na prerokovanie Výboru Národnej rady Slovenskej republiky pre sociálne veci do začiatku rokovania schôdze Národnej rady Slovenskej republiky o tomto návrhu s tým, že výbor podá Národnej rade Slovenskej republiky informáciu o výsledku prerokovania uvedeného návrhu vo výbore. Na prerokovanie uvedeného návrhu predseda výboru zvolal zasadnutie Výboru Národnej rady Slovenskej republiky pre sociálne veci na 16. apríla 2013. Predložený návrh skupiny poslancov Výbor Národnej rady Slovenskej republiky pre sociálne veci prerokoval a odporúča Národnej rade Slovenskej republiky návrh neschváliť. Skončil som, pán predseda, prosím, otvorte rozpravu.